Uchquduq yaqinida Tu-154 halokati
Uchquduq yaqinida Tu-154 halokati — 1985-yil 10-iyulda sodir boʻlgan yirik aviatsiya halokati. Aeroflotga qarashli Tu-154B-2 layneri Qarshi—Ufa—Leningrad yoʻnalishi boʻyicha muntazam SU-5143 reysini amalga oshiradi. Samolyot havoga koʻtarilganidan 46 daqiqa oʻtgach, 11600 metr balandlikda tezligini yoʻqotib, tekis aylanaga tushib, yerga qulaydi. Qulash Uchquduqdan 68 kilometr shimoli-sharqda joylashgan Koʻkpatas qishlogʻi yaqinida sodir boʻladi. Samolyot bortidagi barcha 200 kishi halok boʻladi (ularning 191 nafari yoʻlovchi va 9 ta ekipaj aʼzosi). Ushbu aviahalokat Sovet aviatsiyasi, Tu-154 samolyoti va Aeroflot aviakompaniyasi tarixidagi oʻlimlar soni boʻyicha eng katta falokat boʻlgan. 2022-yil holatiga koʻra, bu Oʻzbekiston tarixidagi eng yirik aviahalokatdir.